**Kvazaar** on Tampereen yliopiston Ultra Video Group -tutkimusryhmän kehittämä avoimen lähdekoodin HEVC-kooderi. Ohjelmisto on kirjoitettu C-kielellä ja se toimii useissa eri käyttöjärjestelmissä. Kvazaar tunnetaan tehokkaasta toteutuksestaan High Efficiency Video Coding (HEVC)/MPEG-H Part 2/H.265 -standardista ja se on voittanut mm. ACM Multimedia 2016 -konferenssin Open Source Software Competition -kilpailun. Lisäksi Kvazaar on liitetty FFmpeg -multimediakehykseen ja se on yksi OpenBenchmarking.org-sivuston testiohjelmistoista.

Nokia käyttää Kvazaaria esimerkkinä Omnidirectional MediA Format (OMAF) -videoiden tuotantoon.

Yleiskatsaus
------------

Kvazaar kehitettiin tarjoamaan tehokas, avoimen lähdekoodin toteutus HEVC/MPEG-H Part 2/H.265 -videonpakkausstandardista, joka on suunniteltu tarjoamaan parempi videonlaatu pienemmillä bittinopeuksilla kuin edeltäjänsä AVC/MPEG-4 Part 10/H.264. Ohjelmisto on suunniteltu modulaariseksi ja laajennettavaksi, mikä mahdollistaa videokoodaustekniikoiden tutkimuksen. Kvazaaria voi käyttää myös kirjastona ohjelmistorajapinnan kautta.

Kehitys
-------

Kvazaarin kehitys alkoi 2012 Tampereen teknillisellä yliopistolla Marko Viitasen toimesta. Ensimmäinen virallinen julkaisu v0.2.0 tehtiin 2014, kun pakkaajasta oli saatu käytettävä.

Kvazaar tukee HEVC:n Main- ja Main10-profiileja ja sisältää ominaisuuksia, kuten

* inter- ja intraennustus
* lohkokoot 64×64...4×4
* deblocking- ja SAO (sample adaptive offset) -filtteröinti
* rinnakkaiskäsittelytyökalut, kuten "Wavefront"-rinnakkaiskäsittely ja "tile"-kuvaosiointi
* bittinopeuden säätö

Kvazaarista on lisäksi tehty Git-haara, uvg266, joka mahdollistaa VVC/H.266-standardin mukaisen pakkauksen käytön.

Suorituskyky
------------

Uusimpien päivitysten jälkeen Kvazaar on yksi nopeimmista avoimen lähdekoodin HEVC-koodereista, joka tarjoaa tasapainon koodausnopeuden ja pakkaustehokkuuden välillä, kilpaillen jopa suositun x265 pakkaajan kanssa. OpenBenchmarking-sivuston perusteella Kvazaar v2.2 pystyy koodaamaan 4K-videota yli 30 kuvaa sekunnissa kuluttajatason prosessoreilla.

Katso myös
----------

* x265
* HEVC
* Videonpakkaus

Lähteet
-------

1. 1 2  Kvazaarin ensimmäisen julkaisun v0.2.0 GitHub tietosivu *github.com*. Viitattu 15.05.2023.
2. ↑  Release 2.2.0, 4. tammikuuta 2023 (viitattu 17. tammikuuta 2023). Tieto on haettu Wikidatasta.
3. ↑  Kvazaarin lisenssi GitHubissa *github.com*. Viitattu 15.05.2023.
4. ↑  etn.fi uutinen Kvazaarin ACM Multimedia 2016 Open Source Software Competition -voitosta *etn.fi*. Viitattu 15.05.2023.
5. ↑  FFmpeg manuaalin kohta libkvazaarista *ffmpeg.org*. Viitattu 15.05.2023.
6. ↑  OpenBenchmarking.org suorituskykytestijärjestelmän tietosivu Kvazaarilla ajetuista testeistä *openbenchmarking.org*. Viitattu 15.05.2023.
7. ↑  Nokian OMAF GitHub projektin ohjewiki *github.com*. Viitattu 15.05.2023.
8. ↑  Kvazaarin GitHubissa oleva ensimmäinen tallennettu muutos *github.com*. Viitattu 15.05.2023.
9. ↑  uvg266 GitHub projektisivu *github.com*. Viitattu 15.05.2023.
10. ↑  Viitanen, Marko & Sainio, Joose & Mercat, Alexandre & Lemmetti, Ari & Vanne, Jarno: From HEVC to VVC: the First Development Steps of a Practical Intra Video Encoder.  *IEEE Transactions on Consumer Electronics*, toukokuu 2022, 68. vsk, nro 2, s. 139-148. doi:10.1109/TCE.2022.3146016. Artikkelin verkkoversio.  (englanniksi)
11. ↑

Aiheesta muualla
----------------

* Virallinen verkkosivusto
* GitHub-projektisivu